Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 2 Pv 187/11/5505	Liptovský Mikuláš, 18.3.2013
EEČ : 2-39-116-2013

U Z N E S E N I E

Trestná vec:	obvinený XXXXX  
Prečin:	Úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Liptovský Mikuláš
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: kuchár-čašník
sa v skúšobnej dobe, určenej uznesením prokurátora Okresnej prokuratúry Liptovský Mikuláš zo dňa 10.2.2012, spisová značka XXXXX, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
S cieľom získať neoprávnený prospech 29.12.2006 uzatvoril v Liptovskej Porúbke č. 411 okr. Liptovský Mikuláš so spoločnosťou XXXXX s.r.o., XXXXX  XXXXX 2, IČO: XXXXX, zmluvu o spotrebiteľskom úvere č. XXXXX, na základe ktorej mu bol poskytnutý bezúčelový úver vo výške 10.000,-Sk (331,94-€), tento sa zaviazal uhradiť v 55 týždenných splátkach po 320,-Sk (10,62-€) so splatnosťou prvej splátky 7. kalendárny deň po uzavretí zmluvy, akceptujúc konečnú výšku úveru 17.600,-Sk (584,21-€), zmluvu uzatvoril na základe uvedenia nepravdivých údajov o zamestnaní a príjme, už pri jej uzatváraní vedel, že jej podmienky nedodrží, čím označenej spoločnosti spôsobil škodu vo výške 584,21-€.

Uznesením prokurátora Okresnej prokuratúry Liptovský Mikuláš zo dňa 10.2.2012, spisová značka XXXXX, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením sp. zn. XXXXX z 10.2.2012 som podľa § 216 ods. 1 Trestného poriadku podmienečne zastavil trestné stíhanie vedené proti obvinenému pre vyššie uvedený trestný čin so skúšobnou dobou 12 mesiacov, ktoré uznesenie nadobudlo právoplatnosť 25.2.2012.
Vzhľadom na to, že skúšobná doba 25.2.2013 uplynula, vyžiadal som si odpis  registra trestov, správu z Obvodného úradu, odboru všeobecnej vnútornej správy v Liptovskom Mikuláši a správu o povesti od Obce Liptovská  Porúbka.
Z vyžiadaných dokladov som zistil, že obvinený v priebehu skúšobnej doby viedol riadny život, okrem spáchania priestupku z 26.4.2012 podľa § 48 zák. č. 372/1990 Zb. o priestupkoch v platnom znení, porušiac všeobecne záväzné nariadenie obce - Mesta Liptovský Mikuláš č. 12/2004, čl. 13 ods. 2 v súvislosti s lepením plagátov propagujúcich podujatie. Tento priestupok bol vyriešený napomenutím Mestskou políciou Liptovský Mikuláš dňa 26.4.2012 v konaní sp. zn. XXXXX. Z odpisu z registra trestov vyplýva, že v rozhodnom období (skúšobná doba podmienečného zastavenia trestného stíhania) obvinený nebol odsúdený za žiaden trestný čin, rovnako správa o povesti z miesta bydliska obvineného neuvádza žiadne skutočnosti, ktoré by mali negatívny vplyv na hodnotenie osoby obvineného. Keďže označený priestupok, ktorého sa dopustil v skúšobnej dobe,  možno hodnotiť ako ojedinelé vybočenie zo slušného správania sa obvineného, pričom tento druh priestupku nie je majetkového charakteru a obvinený bol zaň riadne postihnutý, konštatujem, že obvinený  splnil všetky zákonné podmienky uvedené v ustanovení § 217 ods. 1 Trestného poriadku na rozhodnutie uvedené vo výrokovej časti tohto uznesenia. 
Podľa § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.
     	Právoplatnosťou tohto uznesenia nastávajú účinky zastavenia trestného stíhania podľa § 9 ods. 1 písm. e/ Trestného poriadku. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jozef Gondžur
prokurátor